
                                                  AVIZ

asupra  proiectului de Lege  privind  aprobarea Ordonanţei de urgenţă a Guvernului nr.92/2006 pentru modificarea  Ordonanţei  de urgenţă a Guvernului nr.12/1998 privind  transportul pe căile ferate române şi reorganizarea  Societăţii Naţionale a Căilor Ferate Române
               În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege  privind  aprobarea Ordonanţei de urgenţă a Guvernului nr.92/2006 pentru modificarea  Ordonanţei  de urgenţă a Guvernului nr.12/1998 privind  transportul pe căile ferate române şi reorganizarea  Societăţii Naţionale a Căilor Ferate Române, trimis cu adresa nr.PL.X 989 din 27 decembrie 2006 şi înregistrat cu nr. 31/1540 din 27.12. 2006. 
              Senatul, în calitate de primă Cameră sesizată, a adoptat proiectul de lege, în şedinţa din 14 decembrie 2006.
    În conformitate cu dispoziţiile art.75 din Constituţia României, republicată şi ale art.92 alin. (9) din Regulamentul Camerei Deputaţilor, republicat, Camera Deputaţilor este  Cameră decizională. 

             Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege  menţionat mai sus, în şedinţa din  29 ianuarie 2007.


     Membrii comisiei au examinat proiectul de lege supus dezbaterii, expunerea de motive, ordonanţa de urgenţă a Guvernului, avizul favorabil al Consiliului Concurenţei nr.7668/13.11.2006 şi avizul favorabil al Consiliului Legislativ nr.1581 din 23.11.2006. 
În urma dezbaterilor Comisia, în unanimitate, a hotărât avizarea favorabilă a proiectului de lege .

În raport de obiectul şi conţinutul său, proiectul de lege face parte din categoria legilor ordinare.

                  PREŞEDINTE,
SECRETAR, 
                  Sergiu Andon
George Băeşu
Consilier

Dr. Corneliu Manda
